## Izmjene i dopune Statuta Hrvatske odvjetničke komore

### NN 8/2005 (14.1.2005.), Izmjene i dopune Statuta Hrvatske odvjetničke komore

# HRVATSKA OBRTNIČKA KOMORA

134

Na teme­lju
čl. 38. st. 1. i čl. 41. Zakona o odvjetništvu, te čl. 56. st. 1. Statuta
Hrvatske odvjetničke komore, Skupština Hrvat­ske odvjetničke komore, na
redovitoj Godiš­njoj skupštini, održanoj 19. lip­nja 2004. godine, donijela je

## IZMJENE I DOPUNE

### STATUTA HRVATSKE ODVJETNIČKE KOMORE

Članak
1.

U čl.
71. st. 1., na kraju toč. 3., iza riječi »odvjetništva« stav­lja se zarez i
dodaje: »te rješe­nje o brisa­nju iz Imenika odvjetnika.«

Članak
2.

U članku
100. na kraju st. 5., iza riječi »sl.« stav­lja se zarez i dodaje:

»rukovodeći
se pri tome načelima i elementima Tarife.«

Članak
3.

U članku
100. st. 8. brišu se riječi »odluci« i »odluke« i umjesto ­njih upisuju se riječi
»zak­ljučku« i »zak­ljučka«.

Članak
4.

Iza st.
8. članka 100. dodaju se novi stavci 9., 10. i 11. koji glase:

*Stavak
9.*

Odluku
kojom odbija upis ugovora o poveziva­nju u Upisnik ugovora o poveziva­nju
odvjetničkih ureda, Izvršni odbor donosi u obliku rješe­nja protiv koje­ga
zainteresirana strana ima pravo žalbe Upravnom odboru Hrvatske odvjetničke
komore u roku od 15 dana od dana primitka rješe­nja.

*Stavak
10.*

Izvršni
odbor će i bez ispitiva­nja usklađenosti ugovora o poveziva­nju između domaćih
i stranih odvjetnika, odnosno stranih odvjetničkih ureda i tvrtki sa zakonom,
statutom ili Kodeksom odvjetničke etike, donijeti rješe­nje o odbija­nju upisa
ugovora u Upisnik ukoliko se radi o ugovornoj strani iz inozemstva o kojoj već
postoje sazna­nja da je svojim postupcima iskazivala nepoštiva­nje pravnog
poretka Republike Hrvatske kao npr. osni­va­njem trgovačkog društva, podružnica,
predstavništva ili udruga u Republici Hrvatskoj radi pruža­nja bilo kakvog
oblika pravne pomoći, objav­ljiva­njem takvih informacija o osniva­nju u raznim
publikacijama, uk­ljučujući i internetske stranice, i sl.

*Stavak 11.*

Rješe­nje Upravnog odbora kojim se potvrđuje rješe­nje
Izvršnog odbora jest konačno.

Članak 5.

Iza st. 1. članka 101. dodaju se novi stavci 2., 3. i
4. koji glase:

*Stavak 2.*

Odvjetnik u odvjetničkom uredu, zajedničkom odvjetničkom
uredu i odvjetničko društvo dužni su na zahtjev povjerenstva dostaviti i/ili
omogućiti uvid u zahtijevani relevantan izvor podataka radi ispitiva­nja
ugovora i provedbe nadzora.

*Stavak 3.*

Po primitku izvještaja povjerenstva o ispitiva­nju
ugovora o poveziva­nju odvjetničkih ureda i provedenom nadzoru nad provedbom
tih ugovora, Izvršni odbor može svojim rješe­njem brisati upis ugovora o
poveziva­nju iz odgovarajuće­g upisnika iz istih razloga zbog kojih može i
odbiti upis ugovora o poveziva­nju, naložiti odvjetniku, upisanom u Imenik
odvjetnika Hrvatske odvjetničke komore da raskine ugovor s drugom ugovornom
stranom te dokaz o tome dostavi Izvršnom odboru.

*Stavak
4.*

Na
ulaga­nje pravnih lijekova protiv rješe­nja iz prethodnog stavka primje­njuju
se na odgovarajući način odredbe članka 100. st. 9. i 11. ovog Statuta.

Članak
6.

Ove
Izmjene i dopune Statuta Hrvatske odvjetničke komore stupaju na snagu osmog
dana od dana objave u »Narodnim novinama«.

Predsjednik
Hrvatske odvjetničke komore
**Ranko** **Pelicari****ć,** v. r.

Statut, NN 8/2005-134